REPUBLIČKI ZAVOD ZA STATISTIKU OBJAVIO PODATKE O ZAPOSLENOSTI ZA DRUGI KVARTAL 2018.GODINE

            Raste broj zaposlenih

           U drugom kvartalu 2018. godine ukupan broj zaposlenih je iznosio 2. 126 597 lica. Od ukupnog broja, 1. 683 704 zaposlena su u pravnim licima, 363 316 predstavljaju preduzetnici, lica zaposlena kod njih i lica koja samostalno obavljaju delatnost, a 79 577 lica predstavljaju registrovani individualni poljoprivrednici, objavio je Republički zavod za statistiku.
          U odnosu na drugi kvartal 2017. godine, ukupan broj zaposlenih je veći za 3,2 odsto, pri čemu je broj zaposlenih u pravnim licima porastao za 3,1 odsto, broj preduzetnika, zaposlenih kod njih i lica koja samostalno obavljaju delatnost povećan je za 6,2 odsto, dok je broj registrovanih individualnih poljoprivrednika smanjen za 7,7 odsto.
           U poređenju sa prethodnim kvartalom, ukupan broj zaposlenih je veći za 1,6 odsto, pri čemu je broj zaposlenih u pravnim licima porastao za 1,5 odsto, broj preduzetnika, zaposlenih kod njih i lica koja samostalno obavljaju delatnost povećan je za 3,2 odsto, dok je broj registrovanih individualnih poljoprivrednika smanjen za 1,9 odsto, navodi se u izveštaju Republičkog zavoda za statistiku.
                                          V.P.
LEG:POZITIVNA STATISTIKA:broj zaposlenih kontinuirano raste
(Projekat „Nišlije se uključuju u odlučivanje“ sufinansiran iz budžeta grada Niša)